Какво заплащаме във фактурата за електроенергия на свободния пазар?
Месечната фактура, издавана от търговец (доставчик на либерализирания пазар) на електроенергия включва:

* цена на консумираната активна ел. енергия (много **по–ниска в сравнение с регулирания пазар** и се определя на пазарен принцип в зависимост от търсенето, предлагането и потреблението);
* такса ”Задължения към обществото” (заменяща бившите такси „зелена енергия”, „кафява енергия” и „невъзстановяеми разходи”) – заплаща се на Обществения доставчик на електрическа енергия (НЕК ЕАД) през съответния доставчик (търговец) на либерализирания пазар на електрическа енергия (определя се от КЕВР);
* акциз, ако клиента не е физическо лице – заплаща се на Държавата през съответния доставчик (търговец) на либерализирания пазар на електрическа енергия (цената се определя от Държавата чрез Министерство на финансите и Национална агенция за приходите);
* ДДС – заплаща се на Държавата през съответния доставчик (търговец) на либерализирания пазар на електрическа енергия.

Услугите за пренос и достъп към електроразпределителната и електропреносната мрежи стоят извън свободния пазар. Всеки клиент, присъединил обекта си към либерализирания пазар, продължава да заплаща за тях на Електроразпределителните предприятия (ЕРП) по регулирани цени. Клиента има право да поиска издаване на единна фактура, издавана от доставчика на електрическа енергия (търговец), който ще префактурира съответните суми за пренос, достъп и разпределение към съответното ЕРП.  


